== Historie ==
Den navnlig ved sin indflydelse i det [[16. århundrede|16.]] og [[17. århundrede]] bekendte adelslægt Ulfeldt optog først i 16. århundrede navnet efter sit [[Våben (heraldisk)|våben]], en valravn (halv ørn, halv ulv), men førte tidligere tilnavne som [[Får|vædder]] og [[hest]]. Slægten påvises tidligst [[1186]] med den i Knud Valdemarsens [[gavebrev]] nævnte Strange, hvis søn Peder Strangesen (død 1241), der var gift med [[Esbern Snare]]s datter Ingeborg, 1230 førte slægtvåbenet. Hans broder Niels Strangesen, der ikke er dokumentarisk påvist, var fader til [[drost]]en Absalon Nielsen (død 1305), der [[1284]] beseglede med Ulfeldt-våbenet. En tredje broder antages at være den Anders Grosen, der var gift med Esbern Snares datter Cecilie, som Morten Pedersøn angiver at være søn af Oluf Graa til [[Tersløsegård]]. Anders Grosens sønnesøn, ridderen Absalon Jonsen (nævnt [[1320]] og [[1326]]) til [[Broholm]] var fader til Jakob Absalonsen (nævnt [[1319]] og [[1337]]), hvis sønner var [[biskop]] i [[Roskilde Stift|Roskilde]] [[Niels Jakobsen Ulfeldt|Niels Jakobsen]] (død 1395) og Anders Jakobsen (død senest 1383) til [[Kogsbølle]]; denne var fader til Erik Andersen (død 1420) til Kogsbølle, hvis sønner var Anders Eriksen (død 1456) til Kogsbølle og ridderen Niels Eriksen (nævnt 1421), der antages i forbindelse med en ufri kvinde at være fader til biskop i [[Odense Stift|Odense]] [[Henneke Ulfeldt]] (død 1459). Anders Eriksens (død 1456) sønner var [[rigsråd]]erne [[Claus Andersen Ulfeldt|Claus Andersen]] (død 1497), [[Palle Andersen Ulfeldt|Palle Andersen]] (nævnt 1469 og 1528) til [[Mullerupgård]] — hvis søn Christoffer Pallesen Ulfeldt (død 1571) til [[Skørringe]] og [[Lundsgård (Revninge Sogn)|Lundsgård]] var fader til proviantmester på [[Fyn]] [[Palle Christoffersen Ulfeldt]] (død 1571) til [[Haldager]] — Eggert Andersen (nævnt 1476 og 1504) til [[Kragerup]], Elmelunde og [[Højbygård]] — fader til Claus Eggertsen Ulfeldt (død 1566) til [[Elmelunde]] og til dronning [[Dorothea af Sachsen-Lauenburg|Dorotheas]] [[hofmester]]inde [[Beate Eggertsdatter Ulfeldt]] (død 1555), der var gift med rigsråden [[Niels Bild]] (død 1540) til [[Ravnholt (Herrested Sogn)|Ravnholt]] — og Ebbe Andersen (nævnt 1468 og 1499) til Kogsbølle, der var fader til Knud Ebbesen Ulfeldt (død 1540) og til Anders Ebbesen (nævnt 1486 og 1507), hvis sønner var fodermarsk [[Hartvig Andersen Ulfeldt]] (død 1534), [[Otte Andersen Ulfeldt]] (død 1543) til [[Bjersgård]] og Jost Andersen Ulfeldt (død 1563) til [[Moesgård]] og [[Østergård (Tulstrup Sogn)|Østergård]]. Knud Ebbesen Ulfeldt (død 1540) var fader til rigsråderne, ridderen [[Corfitz Ulfeldt til Kogsbølle|Corfitz Ulfeldt]] (død 1563) til Kogsbølle og [[Jakob Ulfeldt (rigsråd)|Jakob Ulfeldt]] (1535-1593) til [[Selsø]] og Kogsbølle, samt til ridderen, rigsråd [[Ebbe Knudsen Ulfeldt]] (død 1560) til Svenstrup, hvis sønnesøn, rigsråden [[Christoffer Ulfeldt]] (1583-1653) til [[Svenstrup (Skåne)|Svenstrup]] og [[Råbelev]] m.m. var fader til [[Bjørn Ulfeldt]] (1615-1656) til Råbelev m.m., til [[generalmajor]], Sveriges Riges Råd, ridderen [[Ebbe Christoffersen Ulfeldt]] (1616-1682) til [[Ferslevsholm]] m.m., til Edel Ulfeldt (1630-1676) til [[Næsbyholm (Sjælland)|Næsbyholm]], der var gift med rigsadmiralen, [[gehejmeråd]] [[Henrik Bielke (rigsadmiral)|Henrik Bielke]] (1615-1683), og til ridder [[Knud Christoffersen Ulfeldt]] (1609-1657) til Svenstrup, af hvis børn skal nævnes Christopher Ulfeldt (1643-1670) til Svenstrup og [[Alleslev]] og [[Margrethe Ulfeldt]] (1641-1703), til [[Totterupholm]], der ægtede søhelten [[Niels Juel]] (1629-1697).
Historie